**Sergio "Checo" Pérez Mendoza** (s. 26. tammikuuta 1990 Guadalajara, Jalisco, Meksiko) on meksikolainen rata-autoilija.

Pérez kuului Ferrarin nuorten kuljettaja-akatemiaan. Pérez ajoi kaudet 2011–2012 Formula 1:ssä Sauberilla, ja kaudella 2013 hän ajoi McLarenilla. Vuonna 2014 Pérez siirtyi Force Indialle, joka talli vaihtoi nimensä vuonna 2018 Racing Point Force Indiaksi. Hän ajoi tallissa kauden 2020 loppuun saakka. Hän ajoi kausilla 2021 ja 2022 Red Bullilla Max Verstappenin tallikaverina ja teki keväällä 2022 uuden kahden vuoden sopimuksen talliin.

Pérez on kilpaillut Formula BMW -sarjassa vuosina 2005–2006 Team Rosbergin ja Mücke Motorsportin talleissa. Vuosina 2007–2008 Pérez kilpaili Britannian Formula 3 -sarjassa voittaen National Class -sarjan mestaruuden vuonna 2007.

Ennen uransa ensimmäistä GP-voittoa Sakhirissa 2020 Pérez piti nimissään voitottomien kuskien piste-ennätystä. Pérez piti myös nimissään ennätystä eniten kilpailuja ilman paalupaikkaa ennen Saudi-Arabian GP:tä 2022.

GP2
---

Vuonna 2009 Pérez debytoi GP2-sarjassa Arden-tallissa. Hän saavutti kaudella kaksi palkintosijaa. Kaudella 2010 Pérez ajoi Barwa Addaxin tallissa. Hän ajoi avausvoittonsa Monacon kilpailussa. Lisäksi hän voitti myös Britanniassa, Saksassa, Belgiassa ja Abu Dhabissa. Pérez sijoittui loppupisteissä sarjan toiseksi.

Formula 1
---------

### Sauber (2011–2012)

#### 2011

Pérez Sauberin ratissa Malesian GP:n ensimmäisissä vapaissa-harjoituksissa kaudella 2011.
4. lokakuuta 2010 Pérez nimettiin Sauber-talliin kauden 2011 toiseksi kuljettajaksi tallikaverinaan japanilainen Kamui Kobayashi. Hänestä tuli ensimmäinen meksikolainen kuljettaja F1:ssä sitten vuoden 1981, jolloin kuljettajana oli Hector Rebaque.

Pérez toi mukanaan meksikolaisen tietoliikenne-yhtiön Telmexin Sauberin viralliseksi sponsoriksi.

Kauden avauskilpailussa Pérez ajoi heti MM-pisteille ollen maalissa seitsemäs, mutta myöhemmin kilpailun jälkeen hänet sekä hänen tallikaverinsa hylättiin sääntöjenvastaisista takasiivistä. Malesiassa Pérez joutui keskeyttämään. Lisäksi Kiinasta ja Turkista ei tullut MM-pisteitä. Espanjan GP:ssä Pérez otti yhdeksännen sijan ja ensimmäiset MM-pisteet. Monacon GP:n aika-ajoissa Pérez ajoi rajusti ulos. Hän loukkasi jalkansa ja sai aivotärähdyksen, jonka takia Pérez ei päässyt osallistumaan kilpailuun ollenkaan. Hän sai kuitenkin ajoluvan osallistua seuraavaan Montrealin kilpailuun.

Hän oli vielä Kanadan GP:n ensimmäisissä harjoituksissa mukana, mutta myöhemmin hän ei tuntenut oloaan sellaiseksi, että pystyisi jatkamaan viikonloppua. Häntä tuurasi espanjalaiskuljettaja Pedro de la Rosa. Euroopan GP:ssä Pérez palasi jälleen tosi toimiin ja ajoi kilpailussa 11:nneksi päihittäen tallikaverinsa Kobayashin. Hän ajoi sen jälkeen pisteille Britanniassa, Singaporessa, Japanissa ja Intiassa. Parhaaksi sijoitukseksi jäi Britannian GP:n seitsemäs sija. Hän keräsi 14 pistettä ja sijoittui MM-sarjan 16:ksi.

#### 2012

Sergio Pérez haastaa kilpailun kärjessä ajavaa Fernando Alonsoa Malesian GP:ssä kaudella 2012.
Pérez jatkoi Sauberilla kaudella 2012. Kauden toisessa kilpailussa Malesiassa Pérez onnistui sateen ja varikkokäyntien ansiosta nousemaan kilpailun toiseksi ja taisteli kilpailun voitosta Fernando Alonson kanssa viimeisille kierroksille saakka, kunnes hän ajoi mutkan leveäksi. Hän sijoittui kuitenkin kilpailussa toiseksi ollen ensimmäinen meksikolainen palkintopallilla sitten Pedro Rodríguezin ja vuoden 1971. Monacon GP:ssä Pérez ajoi uransa ensimmäisen nopeimman kierroksen. Kanadan GP:ssä Pérez sijoittui kolmanneksi. Italian GP:ssä hän teki hienon nousun ruudusta 13 kilpailun toiseksi. Pérez saavutti 66 pistettä sijoittuen sarjan kymmenenneksi.

### McLaren (2013)

#### 2013

Pérez McLarenin ratissa Malesian GP:n harjoituksissa kaudella 2013.
28. syyskuuta julistettiin sopimus Pérezin siirtyvän McLarenille 2013, jossa hän korvasi Mercedekselle siirtyneen Lewis Hamiltonin. Ensimmäisessä kilpailussaan Australiassa hän oli yhdestoista. Viikkoa myöhemmin Malesiassa hän ajoi kilpailun nopeimman kierroksen, sijoittuen yhdeksänneksi.

Kausi oli odotuksiin nähden Pérezille pettymys, vaikka suurin osa huonoista suorituksista johtuikin auton huonosta suorituskyvystä. Pérez ajoi kauden parhaan sijoituksensa Intian GP:ssä ajaen maaliin viidentenä. Hän saavutti 49 pistettä sijoittuen MM-sarjassa sijalle 11. Kauden päätteeksi Pérez jätti tallin ja hänet korvattiin tulokaskuljettaja Kevin Magnussenilla.

### Force India / Racing Point (2014–2020)

Sergio Pérez Force Indian väreissä kaudella 2014.
Joulukuussa 2013 uutisoitiin Pérezin siirtyvän Force Indialle kaudeksi 2014.

#### 2014

Force India debyytissään Pérez ajoi kymmenenneksi. Kauden kolmannessa osakilpailussa Bahrainissa Pérez ajoi tallin ensimmäisen palkintosijan sitten vuoden 2009 Belgian GP:n sijoituttuaan kolmanneksi. Monacossa Pérezin matka jäi kesken heti avauskierroksella Jenson Buttonin törmättyä häneen. Kanadassa Pérez ajoi jopa kilpailun voitosta, mutta menetti mahdollisuutensa hyvään tulokseen kolaroituaan viimeisellä kierroksella Felipe Massan kanssa. Pérez sai kymmenen lähtöruudunrangaistuksen kolarin aiheuttamisesta. Itävallan GP:ssä Pérez ajoi uransa kolmannen kilpailun nopeimman kierroksen. Unkarissa Pérez keskeytti. Hän ajoi pisteille loppukaudella lukuun ottamatta Yhdysvaltain kilpailua, jossa Pérez törmäsi Kimi Räikkösen perään, kolaroiden itsensä lisäksi Adrian Sutilin ulos kilpailusta. Myös Brasiliassa Pérez jäi pisteittä ollen 15:s. Pérez saavutti kauden aikana 59 MM-pistettä sijoittuen sarjan kymmenenneksi.

#### 2015

Sergio Pérez kaudella 2015.
Edelliskauden tapaan Pérez ajoi Australiassa kymmenenneksi, kolaroituaan kilpailun aikana Jenson Buttonin kanssa. Bahrainissa Pérez ajoi kahdeksanneksi. Hän ajoi myös pisteille Monacossa, Itävallassa, Isossa-Britanniassa, Belgiassa ja Italiassa. Unkarissa Pérez keskeytti. Venäjän osakilpailuun Pérez lähti ruudusta seitsemän, mutta nousi turva-auton perässä tehdyn varikkopysähdyksen johdosta palkintopallille, kolmanneksi. Palkintosijoitus oli Pérezille ja Force India -tallille ensimmäinen sitten Bahrainin GP:n 2014, jolloin niin ikään Pérez oli kolmas. Kauden loppupuolella Pérez ajoi tasaisesti hyville pistesijoille, ja saavutti kauden aikana yhteensä 78 pistettä ja MM-sarjan yhdeksännen sijan.

#### 2016

Pérez ajoi ensimmäistä kertaa pisteille Venäjän GP:ssä, jossa hän sijoittui yhdeksänneksi. Kilpailun ensimmäisellä kierroksella hän kärsi rengasrikon osuttuaan yhteen Daniel Ricciardon kanssa. Pérez ajoi pisteille myös Espanjassa. Monacossa Pérez ajoi kauden ensimmäisen palkintosijansa ollen kolmas. Hän toisti Monacon kolmannen sijansa myös Euroopan GP:ssä. Pérez joutui keskeyttämään ensimmäistä kertaa kauden aikana Itävallassa viimeistä edellisellä kierroksella jarrujen petettyä. Pérez sai kuitenkin sijoituksen, sillä hän ajoi yli 90 % kilpailukierroksista. Pérez ajoi kauden kymmenessä viimeisessä kilpailussa pisteille, ollen parhaimmillaan neljäs, Brasiliassa. Pérez saavutti kauden aikana 101 pistettä ja MM-sarjan seitsemännen tilan.

#### 2017

Pérez ajoi pisteille kauden viidessä ensimmäisessä kilpailussa ollen parhaimmillaan neljäs Espanjan GP:ssä. Monacossa Pérez jäi ilman pisteitä kolaroituaan Daniil Kvjatin kanssa kilpailun lopulla, ja rikkoen etusiipensä. Kanadassa Péreziä pyydettiin päästämään tallikaveri Esteban Ocon ohi, koska Ocon oli nopeampi. Pérez ei kuitenkaan totellut tallimääräystä ja ajoi maaliin Oconin edellä viidentenä. Azerbaidžanissa Ocon osui Pérezin kanssa yhteen, jonka seurauksena Pérezin auto rikkoutui, ja hän joutui keskeyttämään kolarivaurioihin. Pérez keräsi kauden aikana 100 pistettä sijoittuen sarjan seitsemänneksi.

#### 2018

Pérez ajoi kolmanneksi Azerbaidžanin GP:ssä, mikä oli myös Force India -tallin viimeinen palkintosijoitus, ennen kuin talli vaihtoi nimensä Racing Pointiksi uuden omistajan myötä. Pérez ajoi kauden aikana 62 pistettä sijoittuen sarjan kahdeksanneksi.

#### 2019

Pérez ajoi kauden aikana 52 pistettä sijoittuen sarjan kymmenenneksi parhaina tuloksinaan kuudes sija Azerbaidžanin ja Belgian GP:stä.

#### 2020

Pérez kauden 2020 talvitesteissä Barcelonassa.
Pérez joutui jättämään väliin molemmat Britanniassa ajetut GP:t koronaviruksen takia. Hänen tilallaan ajoi Nico Hülkenberg. Syyskuussa 2020 Pérez ilmoitti jättävänsä Racing Point -tallin kauden 2020 jälkeen.. Turkin GP:ssä Pérez ajoi toiseksi yhden pysähdyksen taktiikalla. Bahrainin GP:ssä Pérez ajoi kolmantena, kunnes joutui keskeyttämään kilpailun kaksi kierrosta ennen maalia moottoririkkoon. Pérez voitti ensimmäisen Formula 1 -kilpailunsa 6. joulukuuta Sakhirin GP:ssä. Pérezistä tuli ensimmäinen meksikolainen GP-voittaja sitten Pedro Rodríguezin ja vuoden 1970 Belgian GP:n ja F1-historian ensimmäinen kuljettaja, joka on voittanut kilpailun oltuaan avauskierroksen jälkeen kilpailun viimeisenä. Voitto oli myös Racing Point -tallin ensimmäinen ja samalla viimeinen. Pérez rikkoi myös Mark Webberin nimissä olleen ennätyksen ajamalla uransa avausvoiton 190 kilpailussaan. Kauden päättäneessä Abu Dhabin GP:ssä Pérez joutui keskeyttämään moottoririkkoon. Pérez saavutti kauden aikana 125 pistettä sijoittuen sarjan neljänneksi. Kausi oli myös Pérezin F1-uran tilastollisesti paras.

### Red Bull (2021–)

Kaudeksi 2021 Pérez sai sopimuksen Red Bullilta. Imolan radalla ajetussa Emilia-Romagnan GP:ssä Pérez starttasi ensimmäistä kertaa urallaan eturivistä hänen hävittyä paalupaikan Hamiltonille vain kolmella sadasosalla. Azerbaidžanin GP:ssä Pérez otti F1-uransa toisen voiton, kun hänen tallikaverinsa Max Verstappen joutui keskeyttämään rengasrikkoon kilpailun lopussa ja Hamiltonin ajettua mutkan pitkäksi hänen yrittäessä ohittaa Pérezin kilpailun uusintastartissa. Voitto oli myös Pérezin ensimmäinen Red Bullilla ja ensimmäinen muun kuljettajan kuin Verstappenin ajama voitto Red Bullilla sitten Daniel Ricciardon ja Monacon GP:n 2018. Pérez ajoi myös neljä muuta palkintosijaa ollen kolmas Ranskan, Turkin, Yhdysvaltain ja Meksikon kilpailuissa. Pérez keräsi kauden aikana 190 pistettä sijoittuen sarjan neljänneksi. Elokuussa 2021 Pérez teki Red Bullin kanssa jatkosopimuksen kaudesta 2022.

#### 2022

Kauden avauskilpailussa Bahrainissa Pérez oli ajamassa kolmanneksi, kunnes hän pyörähti kilpailun viimeisellä kierroksella moottorivian takia joutuen keskeyttämään. Saudi-Arabian GP:ssä Pérez ajoi F1-uransa ensimmäisen paalupaikan rikkoen Mark Webberin ennätyksen eniten kilpailuja ennen uran ensimmäistä paalupaikkaa. Kilpailussa Pérez johti kilpailua kunnes epäonnekseen kävi varikolla juuri ennen turva-auton tuloa radalle, mikä pudotti hänet kilpailun neljänneksi. Australian, Emilia-Romagnan, Espanjan, Azerbaizanin, Britannian, Belgian ja Japanin kilpailuissa Pérez oli toinen. Monacon GP:ssä Pérez ajoi uransa kolmannen osakilpailuvoiton ollen ensimmäinen meksikolaiskuljettaja, joka on voittanut Monacon GP:n. Pérez myös ohitti Pedro Rodríguezin eniten voittoja ajaneena meksikolaiskuljettajana. Kanadan ja Itävallan kilpailuissa Pérez joutui keskeyttämään. Singaporen GP:ssä Pérez ajoi kauden toisen voittonsa. Pérez taisteli tiukasti MM-sarjan kakkossijasta Leclerciä vastaan aina kauden päätöskilpailuun saakka sijoittuen lopulta sarjan kolmanneksi 305 pisteellään.

#### 2023

Kauden avauskilpailussa Bahrainissa Pérez ajoi toiseksi. Seuraavassa Saudi-Arabian GP:ssä Pérez ajoi uransa toisen paalupaikan ja voitti kilpailun. Pérez ajoi voittoon myös Azerbaizanin GP:ssä. Miamin GP:ssä Pérez lähti paalupaikalta sijoittuen kilpailussa toiseksi. Pérez keräsi kauden aikana 285 pistettä sijoittuen MM-sarjan toiseksi hänen tallikaverinsa Verstappenin voittaessa sarjan mestaruuden ylivoimaisesti.

Formula 1 -tulokset
-------------------

### Tulokset kilpailuittain

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Sauber | AUSDSQ | MALKesk. | CHN17 | TUR14 | ESP9 | MONDNS | CANPO | EUR11 | GBR7 | GER11 | HUN15 | BELKesk. | ITAKesk. | SIN10 | JPN8 | KOR16 | IND10 | ABU11 | BRA13 |  |  |  |  |  | 14 | 16. |
| 2012 | Sauber | AUS8 | MAL2 | CHN11 | BHR11 | ESPKesk. | *MON*11 | CAN3 | EUR9 | GBRKesk. | GER6 | HUN14 | BELKesk. | ITA2 | SIN10 | JPNKesk. | KOR11 | INDKesk. | ABU15 | USA11 | BRAKesk. |  |  |  |  | 66 | 10. |
| 2013 | McLaren | AUS11 | *MAL*9 | CHN11 | BHR6 | ESP9 | MON16† | CAN11 | GBR20† | GER8 | HUN9 | BEL11 | ITA12 | SIN8 | KOR10 | JPN15 | IND5 | ABU9 | USA7 | BRA6 |  |  |  |  |  | 49 | 11. |
| 2014 | Force India | AUS10 | MALDNS | BHR 3 | CHN9 | ESP9 | MONKesk. | CAN11† | *AUT*6 | GBR11 | GER10 | HUNKesk. | BEL8 | ITA7 | SIN7 | JPN10 | RUS10 | USAKesk. | BRA15 | ABU•7 |  |  |  |  |  | 59 | 10. |
| 2015 | Force India | AUS10 | MAL13 | CHN11 | BHR8 | ESP13 | MON7 | CAN11 | AUT9 | GBR9 | HUNKesk. | BEL5 | ITA6 | SIN7 | JPN12 | RUS3 | USA5 | MEX8 | BRA12 | ABU5 |  |  |  |  |  | 78 | 9. |
| 2016 | Force India | AUS13 | BHR16 | CHN11 | RUS9 | ESP7 | MON3 | CAN10 | EUR3 | AUT17† | GBR6 | HUN11 | GER10 | BEL5 | ITA8 | SIN8 | MAL6 | JPN7 | USA8 | MEX10 | BRA4 | ABU8 |  |  |  | 101 | 7. |
| 2017 | Force India | AUS7 | CHN9 | BHR7 | RUS6 | ESP4 | *MON*13 | CAN5 | AZEKesk. | AUT7 | GBR9 | HUN8 | BEL17† | ITA9 | SIN5 | MAL6 | JPN7 | USA8 | MEX7 | BRA9 | ABU7 |  |  |  |  | 100 | 7. |
| 2018 | Force India | AUS11 | BHR16 | CHN12 | AZE3 | ESP9 | MON12 | CAN14 | FRAKesk. | AUT7 | GBR10 | GER7 | HUN14 |  |  |  |  |  |  |  |  |  |  |  |  | 62 | 8. |
| Force India |  |  |  |  |  |  |  |  |  |  |  |  | BEL5 | ITA7 | SIN16 | RUS10 | JPN7 | USA8 | MEXKesk. | BRA10 | ABU8 |  |  |  |
| 2019 | Racing Point | AUS13 | BHR10 | CHN8 | AZE6 | ESP15 | MON12 | CAN12 | FRA12 | AUT11 | GBR17 | GERKesk. | HUN11 | BEL6 | ITA7 | SINKesk. | RUS7 | JPN8 | MEX7 | USA10 | BRA9 | ABU7 |  |  |  | 52 | 10. |
| 2020 | Racing Point | AUSC | AUT6 | STY6 | HUN7 | GBRLouk. | ANILouk. | ESP5 | BEL10 | ITA10 | TUS5 | RUS4 | EIF4 | POR7 | EMI6 | TUR2 | BHR18† | SKR1 | ABUKesk. |  |  |  |  |  |  | 125 | 4. |
| 2021 | Red Bull Racing | BHR5 | EMI11 | POR4 | ESP5 | MON4 | AZE1 | FRA3 | STY4 | AUT6 | *GBR*16 | HUNKesk. | BEL19 | NED8 | ITA5 | RUS9 | TUR3 | USA3 | MXC3 | *SÃP*4 | QAT4 | SAUKesk. | ABU15† |  |  | 190 | 4. |
| 2022 | Red Bull Racing | BHR18† | **SAU**4 | AUS2 | EMI23 | MIA4 | *ESP*2 | MON1 | *AZE*2 | CANKesk. | GBR2 | AUTKesk.5 | FRA4 | HUN5 | BEL2 | NED5 | *ITA*6 | SIN1 | JPN2 | USA4 | MXC3 | SÃP75 | ABU3 |  |  | **305** | **3.** |
| 2023 | Red Bull Racing | BHR2 | **SAU**1 | *AUS*5 | AZE11 | **MIA**2 | EMIC | MON16 | ESP4 | *CAN*6 | AUT32 | GBR6 | HUN3 | BEL2 | NED4 | ITA2 | SIN8 | JPNKesk. | QAT10 | USA45 | MXCKesk. | SÃP43 | LVG3 | ABU4 |  | **285** | **2.** |
| 2024 | Red Bull Racing | BHR2 | SAU2 | AUS5 | JPN  | CHN  | MIA  | EMI  | MON  | CAN  | ESP  | AUT  | GBR  | HUN  | BEL  | NED  | ITA  | AZE  | SIN  | USA  | MXC  | SÃP  | LVG  | QAT  | ABU  | **46** | **3.** |

• Abu Dhabin GP:ssä 2014 jaettiin tuplapisteet.

### Kaudet numeroina

| Kausi | Talli | Sijoitus | Kilpailut | Pisteet | Voitot | Palkinto-pallisijat | Paalu-paikat | Nopeimmatkierrokset |
| --- | --- | --- | --- | --- | --- | --- | --- | --- |
| 2011 | Sauber-Ferrari | 16. | 19 (17 starttia) | 14 | 0 | 0 | 0 | 0 |
| 2012 | Sauber-Ferrari | 10. | 20 | 66 | 0 | 3 | 0 | 1 |
| 2013 | McLaren-Mercedes | 11. | 19 | 49 | 0 | 0 | 0 | 1 |
| 2014 | Force India-Mercedes | 10. | 19 (18 starttia) | 59 | 0 | 1 | 0 | 1 |
| 2015 | Force India-Mercedes | 9. | 19 | 78 | 0 | 1 | 0 | 0 |
| 2016 | Force India-Mercedes | 7. | 21 | 101 | 0 | 2 | 0 | 0 |
| 2017 | Force India-Mercedes | 7. | 20 | 100 | 0 | 0 | 0 | 1 |
| 2018 | Force India-Mercedes | 8. | 12 | 30 | 0 | 1 | 0 | 0 |
| Force India-Mercedes | 9 | 32 | 0 | 0 | 0 | 0 |
| 2019 | Racing Point-Mercedes | 10. | 21 | 52 | 0 | 0 | 0 | 0 |
| 2020 | Racing Point-Mercedes | 4. | 15 | 125 | 1 | 2 | 0 | 0 |
| 2021 | Red Bull Racing-Honda | 4. | 22 | 190 | 1 | 5 | 0 | 2 |
| 2022 | Red Bull Racing-RBPT | 3. | 22 | 305 | 2 | 11 | 1 | 3 |
| 2023 | Red Bull Racing-Honda RBPT | 2. | 22 | 285 | 2 | 9 | 2 | 2 |
| Yhteensä (13 kautta) | 260 (257 starttia) | 1 486 | 6 | 35 | 3 | 11 |

### Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2011 |
| 2 | Ensimmäinen palkintosija | 21 | Malesian GP 2012 |
| 3 | Ensimmäinen nopein kierros | 25 | Monacon GP 2012 |
| 4 | 100 MM-pistettä | 45 | Singaporen GP 2013 |
| 5 | 200 MM-pistettä | 85 | Itävallan GP 2015 |
| 6 | 100 osakilpailua | 100 | Venäjän GP 2016 |
| 7 | 300 MM-pistettä | 104 | Euroopan GP 2016 |
| 8 | 400 MM-pistettä | 122 | Espanjan GP 2017 |
| 9 | 500 MM-pistettä | 150 | Belgian GP 2018 |
| 10 | 600 MM-pistettä | 182 | Unkarin GP 2020 |
| 11 | 700 MM-pistettä | 193 | Sakhirin GP 2020 |
| 12 | Ensimmäinen voitto | 193 | Sakhirin GP 2020 |
| 13 | 10 palkintosijaa | 193 | Sakhirin GP 2020 |
| 14 | 800 MM-pistettä | 202 | Steiermarkin GP 2021 |
| 15 | 200 osakilpailua | 203 | Itävallan GP 2021 |
| 16 | Ensimmäinen paalupaikka | 218 | Saudi-Arabian GP 2022 |
| 17 | 900 MM-pistettä | 218 | Saudi-Arabian GP 2022 |
| 18 | 1 000 MM-pistettä | 223 | Monacon GP 2022 |
| 19 | 20 palkintosijaa | 224 | Azerbaidžanin GP 2022 |
| 20 | 1 100 MM-pistettä | 232 | Italian GP 2022 |
| 21 | 1 200 MM-pistettä | 238 | Abu Dhabin GP 2022 |
| 22 | 10 nopeinta kierrosta | 241 | Australian GP 2023 |
| 23 | 30 palkintosijaa | 243 | Miamin GP 2023 |
| 24 | 1 300 MM-pistettä | 243 | Miamin GP 2023 |
| 25 | 1 400 MM-pistettä | 251 | Hollannin GP 2023 |
| 26 | 1 500 MM-pistettä | 261 | Bahrainin GP 2024 |

### Saavutukset

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Voitot**

| Nro | Kilpailu |
| --- | --- |
| 1 | Sakhirin GP 2020 |
| 2 | Azerbaidžanin GP 2021 |
| 3 | Monacon GP 2022 |
| 4 | Singaporen GP 2022 |
| 5 | Saudi-Arabian GP 2023 |
| 6 | Azerbaidžanin GP 2023 |

 | **Paalupaikat**

| Nro | Kilpailu |
| --- | --- |
| 1 | Saudi-Arabian GP 2022 |
| 2 | Saudi-Arabian GP 2023 |
| 3 | Miamin GP 2023 |

 | **Nopeimmat kierrokset**

| Nro | Kilpailu |
| --- | --- |
| 1 | Monacon GP 2012 |
| 2 | Malesian GP 2013 |
| 3 | Itävallan GP 2014 |
| 4 | Monacon GP 2017 |
| 5 | Britannian GP 2021 |
| 6 | São Paulon GP 2021 |
| 7 | Espanjan GP 2022 |
| 8 | Azerbaidžanin GP 2022 |
| 9 | Italian GP 2022 |
| 10 | Australian GP 2023 |
| 11 | Kanadan GP 2023 |

 |

Kilpailuinsinöörit
------------------

| Kaudet | Kilpailuinsinööri | Talli |
| --- | --- | --- |
| 2011–2012 | Sveitsi Marco Schüpbach | Sauber |
| 2013 | Yhdistynyt kuningaskunta Andy Latham | McLaren |
| 2014 | Italia Gianpiero Lambiase | Force India |
| 2015– | Yhdistynyt kuningaskunta Tim Wright | Force India |

Henkilökohtaiset kuntovalmentajat
---------------------------------

| Kaudet | Kuntovalmentaja | Talli |
| --- | --- | --- |
| 2013 | Suomi Antti Vierula | McLaren |

A1 Grand Prix -tulokset
-----------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006–2007 | Meksiko | NEDSPR  | NEDFEA  | CZESPR  | CZEFEA  | CHNSPR  | CHNFEA  | MALSPR  | MALFEA  | IDNSPR  | IDNFEA  | NZLSPRPO | NZLFEAPO | AUSSPRPO | AUSFEAPO | RSASPR  | RSAFEA  | MEXSPRPO | MEXFEAPO | CHNSPR15 | CHNFEAKesk. | GBRSPR  | GBRSPR  | 35 | 10. |

GP2-tulokset
------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Arden International | ESPFEA14 | ESPSPR17 | MONFEA12 | MONSPR9 | TURFEAKesk. | TURSPR16 | GBRFEA4 | GBRSPR6 | GERFEA8 | GERSPR20 | HUNFEAKesk. | HUNSPR16 | EURFEA3 | EURSPR2 | BELFEAKesk. | *BELSPR*4 | ITAFEAKesk. | ITASPRKesk. | PORFEAKesk. | PORSPR11 | 22 | 12. |
| 2010 | Barwa Addax Team | ESPFEA4 | ESPSPRKesk. | *MONFEA*1 | MONSPR6 | TURFEADSQ | TURSPR7 | **EURFEA**11 | EURSPR16 | GBRFEA5 | *GBRSPR*1 | GERFEA2 | *GERSPR*1 | HUNFEA3 | HUNSPRKesk. | BELFEA7 | *BELSPR*1 | ITAFEAKesk. | ITASPR13 | *ABUFEA*1 | ABUSPRKesk. | **71** | **2.** |

### Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Campos Grand Prix | CHNFEAKesk. | CHNSPR7 | DUBFEA6 | DUBSPRC | BHR1FEA8 | BHR1SPR1 | QATFEA2 | *QATSPR*1 | MALFEAKesk. | MALSPR6 | BHR2FEA12 | BHR2SPR9 | 26 | 7. |
| 2009–2010 | Barwa Addax Team | ABU1FEA  | ABU1SPR  | ABU2FEA12 | ABUSPR4 | BHR1FEA7 | BHR1SPR17 | BHR2FEA  | BHR2SPR  |  |  |  |  | 5 | 15. |

Lähteet
-------

1. ↑   (Arkistoitu – Internet Archive)
2. ↑  Force India become Racing Point for 2019 | Formula 1® *www.formula1.com*. Viitattu 10.9.2020. (englanniksi)
3. ↑  F1-kuski kertoo tylyjen potkujen taustat – puhelu tuli tuntien varoitusajalla: "Kukaan ei kertonut mitään" *www.iltalehti.fi*. Viitattu 10.9.2020.
4. ↑  Sergio Perez ensi kaudella Red Bullin F1-kisakuljettajaksi *yle.fi*.  18.12.2020. Yle. Viitattu 18.12.2020.
5. ↑  Red Bull teki ratkaisunsa – Monacon GP:n voittaja saa jatkaa tallissa *iltalehti.fi*. Viitattu 31.5.2022.
6. ↑  STATS F1: Statistics Drivers - Points - Without win • STATS F1 *www.statsf1.com*. Viitattu 11.8.2017. (englanniksi)
7. ↑  Steven De Groote: Sauber sign Telmex-backed Sergio Pérez to race in 2011 *F1technical.net*.  4.10.2010. Viitattu 30.6.2015.
8. ↑  F1-tulokset muuttuivat - supertulokas hylättiin *mtv3.fi*. Viitattu 27.3.2011.
9. ↑
10. ↑
11. ↑  Sergio Pérez gets Lewis Hamilton's McLaren seat
12. ↑   (Arkistoitu – Internet Archive) Pérez jättää McLarenin]
13. ↑  Bahrain GP: Lewis Hamilton beats Nico Rosberg in thrilling race Viitattu 6.4.2014
14. ↑
15. ↑
16. ↑
17. ↑  Kelly, Sean: FACTS AND STATS: Perez becomes most successful Mexican F1 driver, as Leclerc takes first-ever home finish *Formula1.com*.  29.5.2022. Formula One World Championship Limited. Viitattu 19.11.2023. (englanniksi)
18. ↑  Straw, Edd: Analysis: The Historical Impact of F1's New Double Points Rule *F1 News*.  10.12.2013. Autosport.com. Viitattu 27.9.2015. (englanniksi)
19. ↑  Stubbs: Sauber engineer has Habs in his heart
20. ↑  Class of 2013 – Meet the Race Engineers at Mercedes, Lotus & McLaren (Arkistoitu – Internet Archive)
21. ↑  Pérez und sein neuer Renningenieur im Doppelinterview

Aiheesta muualla
----------------

* Kuvia tai muita tiedostoja aiheesta **Sergio Pérez** Wikimedia Commonsissa

* Virallinen sivusto

|  |
| --- |
| Itävalta Oracle Red Bull Racing |
| **Tallipäällikkö:**Yhdistynyt kuningaskunta Christian Horner
**Kilpakuljettajat:**1. Alankomaat Max Verstappen ·  11. Meksiko Sergio Pérez
**Testikuljettajat:**40. Uusi-Seelanti Liam Lawson ·  Sveitsi Sébastien Buemi
**Formula 1 -autot:**RB1 ·  RB2 ·  RB3 ·  RB4 ·  RB5 ·  RB6 ·  RB7 ·  RB8 ·  RB9 ·  RB10 ·  RB11 ·  RB12 ·  RB13 ·  RB14 ·  RB15 ·  RB16 ·  RB16B ·  RB18 ·  RB19 ·  RB20 |

Kauden 2024 Formula 1 -tallit ja -kuljettajat

|  |  |  |  |  |
| --- | --- | --- | --- | --- |
| **Red Bull Racing** | **Mercedes** | **Ferrari** | **McLaren** | **Aston Martin Aramco** |
| 1. Max Verstappen11. Sergio Pérez  | 44. Lewis Hamilton63. George Russell  | 16. Charles Leclerc55. Carlos Sainz38. Oliver Bearman | 4. Lando Norris81. Oscar Piastri  | 14. Fernando Alonso18. Lance Stroll  |
| **Alpine** | **Williams** | **RB** | **Kick Sauber** | **Haas** |
| 10. Pierre Gasly31. Esteban Ocon | 2. Logan Sargeant23. Alexander Albon | 3. Daniel Ricciardo22. Yūki Tsunoda | 24. Zhou Guanyu77. Valtteri Bottas | 20. Kevin Magnussen27. Nico Hülkenberg |